ลุ้น SET รีบาวด์ ตามตปท. คลายกังวลเงินเฟ้อ หลังราคาน้ำมันหลุด 100 เหรียญ
ลุ้น SET รีบาวด์ ตามตลาดหุ้นสหรัฐฯ ที่พุ่งขึ้นแรงเกือบ 600 จุด คลายกังวลเงินเฟ้อ หลังราคาน้ำมันร่วงมาต่ำกว่า 100 เหรียญต่อบาร์เรล
ลุ้น SET รีบาวด์ ตามตลาดหุ้นสหรัฐฯ พุ่งขึ้นแรงเกือบ 600 จุด คลายกังวลเงินเฟ้อ หลังราคาน้ำมันร่วงมาต่ำกว่า 100 เหรียญต่อบาร์เรล
16 มี.ค. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้รีบาวด์ตอบรับตลาดหุ้นสหรัฐพุ่งขึ้นแรงเกือบ 600 จุด เนื่องจากคลายความกังวลภาวะเงินเฟ้อหลังราคาน้ำมันร่วงมาต่ำกว่า 100 ดอลลาร์/บาร์เรล และดัชนีราคาผู้ผลิต (PPI) ของสหรัฐขยายตัวต่ำกว่าคาด
อย่างไรก็ตาม การเคลื่อนไหวของตลาดหุ้นบ้านเราวันนี้น่าจะเป็นไปอย่างจำกัด เนื่องจากนักลงทุนยังรอติดตามผลการประชุมธนาคารกลางสหรัฐ (เฟด) คืนนี้ ซึ่งตลาดคาดการณ์ว่าเฟดจะปรับขึ้นอัตราดอกเบี้ย 0.25% เป็นครั้งแรกในรอบ 4 ปี รวมถึงต้องจับตามุมมองต่อภาวะเศรษฐกิจของสหรัฐด้วย
ทั้งนี้ให้แนวรับไว้ที่ 1,637 และ 1,640 จุด แนวต้าน 1,650 และ 1,660 จุด